CELEX: 32016R2215
Language: mt
Date: 2016-12-08 00:00:00
Title: Regolament ta' Implimentazzjoni tal-Kummissjoni (UE) 2016/2215 tat-8 ta' Diċembru 2016 li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea

9.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 334/29
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/2215
      tat-8 ta' Diċembru 2016
      li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 329/2007 tas-27 ta Marzu 2007 dwar miżuri restrittivi kontra r-Repubblika Demokratika tal-Poplu tal-Korea (1), u b'mod partikolari l-Artikolu 13(1)(d) u (e) tiegħu,
      Billi:
      
                  (1)
               
               
                  L-Anness IV tar-Regolament (KE) Nru 329/2007 jelenka persuni, entitajiet u korpi li, peress li ġew innominati mill-Kumitat tas-Sanzjonijiet jew mill-Kunsill tas-Sigurtà tan-Nazzjonijiet Uniti (KSNU) u huma koperti mill-iffriżar tal-fondi u r-riżorsi ekonomiċi taħt dak ir-Regolament.
               
            
                  (2)
               
               
                  L-Anness V tar-Regolament (KE) Nru 329/2007 jelenka l-persuni, l-entitajiet u l-korpi li, billi ma ġewx elenkati fl-Anness IV, ġew elenkati mill-Kunsill, u huma soġġetti għall-iffriżar tal-fondi u tar-riżorsi ekonomiċi skont dan ir-Regolament.
               
            
                  (3)
               
               
                  Fit-30 ta' Novembru 2016, il-KSNU ddeċieda li jżid 11-il persuna fiżika u 10 entitajiet mal-lista ta' persuni u entitajiet suġġetti għal miżuri restrittivi. L-Anness IV għandu għalhekk jiġi emendat kif xieraq. L-Anness V għandu jiġi emendat peress li tlieta mill-entitajiet u persuna waħda jidhru fuq din il-lista u għandhom jitħassru ġaladarba ġew inklużi fl-Anness IV.
               
            
                  (4)
               
               
                  Sabiex jiġi żgurat li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ immedjatament,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 329/2007 huwa emendat kif ġej:
      
                  (1)
               
               
                  L-Anness IV huwa emendat skont l-Anness I ta' dan ir-Regolament.
               
            
                  (2)
               
               
                  L-Anness V huwa emendat skont l-Anness II ta' dan ir-Regolament.
               
            Artikolu 2
      Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-8 ta' Diċembru 2016.
         
            
               Għall-Kummissjoni,
            
            
               F'isem il-President,
            
            
               Aġent Kap tas-Servizz tal-Istrumenti tal-Politika Barranija
            
         
      
      
         (1)  ĠU L 88, 29.3.2007, p. 1.
      
         ANNESS I
         L-Anness IV tar-Regolament (KE) Nru 329/2007 huwa emendat kif ġej:
         
                     (1)
                  
                  
                     L-entrati li ġejjin huma miżjuda taħt l-intestatura “Persuni fiżiċi msemmija fl-Artikolu 6(1)”:
                     
                                 “(29)
                              
                              
                                 Pak Chun Il. Data tat-twelid: 28.7.1954. Ċittadinanza: Korea ta' Fuq. Nru. tal-Passaport: 563410091. Informazzjoni oħra: Pak Chun Il serva bħala ambaxxatur tal-Korea ta' Fuq għall-Eġittu; pprovda appoġġ lill-KOMID, li hija entità ddeżinjata (taħt l-isem: Korea Kumryung Trading Corporation). Data tad-deżinjazzjoni: 30.11.2016.
                              
                           
                                 (30)
                              
                              
                                 Kim Song Chol (magħruf bħala Kim Hak Song). Data tat-twelid: 26.3.1968; alt 15.10.1970. Ċittadinanza: Korea ta' Fuq. Nru. tal-Passaport: 381420565, alt. Nru tal-Passaport: 654120219. Informazzjoni oħra: Kim Song Chol huwa uffiċjal tal-KOMID li wettaq negozju fis-Sudan f'isem l-interessi tal-KOMID, li hija entità ddeżinjata. Data tad-deżinjazzjoni: 30.11.2016.
                              
                           
                                 (31)
                              
                              
                                 Son Jong Hyok (magħruf bħala Son Min). Data tat-twelid: 20.5.1980. Ċittadinanza: Korea ta' Fuq. Informazzjoni oħra: Son Yong Hyok huwa uffiċjal tal-KOMID li wettaq negozju fis-Sudan f'isem l-interessi tal-KOMID, li hija entità ddeżinjata. Data tad-deżinjazzjoni: 30.11.2016.
                              
                           
                                 (32)
                              
                              
                                 Kim Se Gon. Data tat-twelid: 13.11.1969. Ċittadinanza: Korea ta' Fuq. Nru. tal-Passport PD472310104. Informazzjoni oħra: Kim Se Gon jaħdem f'isem il-Ministeru għall-Industrija tal-Enerġija Atomika, li huwa entità ddeżinjata. Data tad-deżinjazzjoni: 30.11.2016.
                              
                           
                                 (33)
                              
                              
                                 Ri Won Ho. Data tat-twelid: 17.7.1964. Ċittadinanza: Korea ta' Fuq. Nru. tal-Passaport 381310014. Informazzjoni oħra: Ri Won Ho huwa Uffiċjal tas-Sigurtà tal-Ministeru tal-Istat tal-Korea ta' Fuq stazzjonat fis-Sirja li jappoġġa l-KOMID, li hija entità ddeżinjata. Data tad-deżinjazzjoni: 30.11.2016.
                              
                           
                                 (34)
                              
                              
                                 Jo Yong Chol (magħruf bħala Cho Yong Chol). Data tat-twelid: 30.9.1973. Ċittadinanza: Korea ta' Fuq. Informazzjoni oħra: Jo Yong Chol huwa Uffiċjal tas-Sigurtà tal-Ministeru tal-Istat tal-Korea ta' Fuq stazzjonat fis-Sirja li jappoġġa l-KOMID, li hija entità ddeżinjata. Data tad-deżinjazzjoni: 30.11.2016.
                              
                           
                                 (35)
                              
                              
                                 Kim Chol Sam. Data tat-twelid: 11.3.1971. Ċittadinanza: Korea ta' Fuq. Informazzjoni oħra: Kim Chol Sam huwa Rappreżentant ta' Daedong Credit Bank (DCB), entità ddeżinjata, li kien involut fil-ġestjoni ta' tranżazzjonijiet f'isem DCB Finance Limited. Bħala rappreżentant ta' DCB ibbażat barra l-pajjiż, hemm suspett li huwa ffaċilita tranżazzjonijiet li jiswew mijiet ta' eluf ta' dollari u x'aktarx immaniġġa miljuni ta' dollari f'kontijiet relatati mal-Korea ta' Fuq b'rabtiet potenzjali ma' programmi nukleari/ta' missili. Data tad-deżinjazzjoni: 30.11.2016.
                              
                           
                                 (36)
                              
                              
                                 Kim Sok Chol. Data tat-twelid: 8.5.1955. Ċittadinanza: Korea ta' Fuq. Numru tal-passaport: 472310082 Informazzjoni oħra: Kim Sok Chol aġixxa bħala l-Ambaxxatur tal-Korea ta' Fuq għall-Myanmar. Huwa opera bħala faċilitatur tal-KOMID (entità ddeżinjata). Huwa tħallas mill-KOMID għall-assistenza tiegħu u jorganizza laqgħat f'isem il-KOMID, inkluż laqgħa bejn il-persuni relatati mad-difiża tal-KOMID u tal-Myanmar biex jiġu diskussi kwistjonijiet finanzjarji. Data tad-deżinjazzjoni: 30.11.2016
                              
                           
                                 (37)
                              
                              
                                 Chang Chang Ha (magħruf bħala Jang Chang Ha). Data tat-twelid: 10.1.1964. Ċittadinanza: Korea ta' Fuq. Informazzjoni oħra: Chang Chang Ha huwa l-President tat-Tieni Akkademja tax-Xjenzi Naturali (SANS), li hija entità ddeżinjata. Data tad-deżinjazzjoni: 30.11.2016.
                              
                           
                                 (38)
                              
                              
                                 Cho Chun Ryong (magħruf bħala Jo Chun Ryong). Data tat-twelid: 4.4.1960. Ċittadinanza: Korea ta' Fuq. Informazzjoni oħra: Cho Chun Ryong huwa l-President tat-Tieni Kumitat Ekonomiku (SEC), entità deżinjata. Data tad-deżinjazzjoni: 30.11.2016 (qabel kien elenkat taħt il-miżuri restrittivi awtonomi tal-UE (*1)).
                              
                           
                                 (39)
                              
                              
                                 Son Mun San. Data tat-twelid: 23.1.1951. Ċittadinanza: Korea ta' Fuq. Informazzjoni oħra: Son Mun San huwa d-Direttur Ġenerali tal-Uffiċċju għall-Affarijiet Esterni tal-Uffiċċju Ġenerali tal-Enerġija Atomika (GBAE), li huwa entità ddeżinjata. Data tad-deżinjazzjoni: 30.11.2016.
                              
                           
                        (*1)  Ir-Regolament ta' Implimentazzjoni tal-Kummissjoni (UE) 2016/780 tad-19 ta' Mejju 2016 li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea (ĠU L 131, 20.5.2016, p. 55).”"
						
                  
               
                     (2)
                  
                  
                     L-entrati li ġejjin huma miżjuda taħt l-intestatura “Persuni ġuridiċi, entitajiet u korpi msemmija fl-Artikolu 6(1)”:
                     
                                 “(33)
                              
                              
                                 Korea United Development Bank. Indirizz: Pyongyang, il-Korea ta' Fuq. Informazzjoni oħra: (a) SWIFT/BIC: KUDBKPPY, (b) Korea United Development Bank jopera fl-industrija tas-servizzi finanzjarji tal-ekonomija tal-Korea ta' Fuq. Data tad-deżinjazzjoni: 30.11.2016.
                              
                           
                                 (34)
                              
                              
                                 Ilsim International Bank. Indirizz: Pjongjang, il-Korea ta' Fuq. Informazzjoni oħra: (a) SWIFT: ILSIKPPY, (b) Ilsim International Bank huwa affiljat mal-forzi militari tal-Korea ta' Fuq u għandu relazzjoni mill-qrib ma' Korea Kwangson Banking Corporation (KKBC), li hija entità deżinjata. Ilsim International Bank ipprova jevita sanzjonijiet tan-Nazzjonijiet Uniti. Data tad-deżinjazzjoni: 30.11.2016.
                              
                           
                                 (35)
                              
                              
                                 Korea Daesong Bank (magħruf bħala (a) Choson Taesong Unhaeng, (b) Taesong Bank). Indirizz: Segori-dong, Gyongheung St. Potonggang District, Pyongyang, il-Korea ta' Fuq. Informazzjoni oħra: (a) SWIFT/BIC: KDBKKPPY, (b) Daesong Bank huwa proprjetà u kkontrollat minn Uffiċċju 39 tal-Partit tal-Ħaddiema tal-Korea, li huwa entità ddeżinjata. Data tad-deżinjazzjoni: 30.11.2016 (qabel kien elenkat taħt miżuri restrittivi awtonomi tal-UE (*2)).
                              
                           
                                 (36)
                              
                              
                                 Singwang Economics and Trading General Corporation. Indirizz: il-Korea ta' Fuq. Informazzjoni oħra: Singwang Economics and Trading General Corporation hija intrapriża tal-Korea ta' Fuq għall-kummerċ tal-faħam. Il-Korea ta' Fuq tiġġenera sehem sinifikanti tal-flus għall-programmi nukleari u ta' missili ballistiċi tagħha bl-estrazzjoni ta' riżorsi naturali u l-bejgħ tagħhom barra mill-pajjiż. Data tad-deżinjazzjoni: 30.11.2016.
                              
                           
                                 (37)
                              
                              
                                 Korea Foreign Technical Trade Center. Indirizz: il-Korea ta' Fuq. Informazzjoni oħra: Korea Foreign Technical Trade Center hija intrapriża tal-Korea ta' Fuq għall-kummerċ tal-faħam. Il-Korea ta' Fuq tiġġenera sehem sinifikanti tal-fondi meħtieġa biex tiffinanzja l-programmi nukleari u ta' missili ballistiċi tagħha bl-estrazzjoni tar-riżorsi naturali u l-bejgħ tagħhom barra mill-pajjiż. Data tad-deżinjazzjoni: 30.11.2016.
                              
                           
                                 (38)
                              
                              
                                 Korea Pugang Trading Corporation. Indirizz: Rakwon-dong, Pothonggang District, Pyongyang, il-Korea ta' Fuq. Informazzjoni oħra: Korea Pugang Trading Corporation hija proprjetà ta' Korea Ryonbong General Corporation, konglomerat tad-difiża tal-Korea ta' Fuq speċjalizzat f'akkwist għall-industriji tad-difiża tal-Korea ta' Fuq u fl-appoġġ għal bejgħ relatat mal-qasam militari ta' Pyongyang. Data tad-deżinjazzjoni: 30.11.2016.
                              
                           
                                 (39)
                              
                              
                                 Korea International Chemical Joint Venture Company (magħrufa bħala (a) Choson International Chemicals Joint Operation Company, (b) Chosun International Chemicals Joint Operation Company, (c) International Chemical Joint Venture Company. Indirizz: (a) Hamhung, South Hamgyong Province, il-Korea ta' Fuq, (b) Man gyongdae-kuyok, Pyongyang, il-Korea ta' Fuq, (c) Mangyungdae-gu, Pyongyang, il-Korea ta' Fuq. Informazzjoni oħra: Korea International Chemical Joint Venture Company hija sussidjarja ta' Korea Ryonbong General Corporation — konglomerat tad-difiża tal-Korea ta' Fuq speċjalizzat f'akkwisti għall-industriji tad-difiża tal-Korea ta' Fuq u fl-appoġġ għal bejgħ relatat mal-qasam militari ta' Pyongyang — u kienet involuta fi tranżazzjonijiet relatati mal-proliferazzjoni. Data tad-deżinjazzjoni: 30.11.2016.
                              
                           
                                 (40)
                              
                              
                                 DCB Finance Limited. Indirizz: Akara Building, 24 de Castro Street, Wickhams Cay I, Road Town, Tortola, British Virgin Islands; Dalian, iċ-Ċina. Informazzjoni oħra: DCB Finance Limited hija kumpanija tal-isem għal Daedong Credit Bank (DCB), li huwa entità ddeżinjata. Data tad-deżinjazzjoni: 30.11.2016.
                              
                           
                                 (41)
                              
                              
                                 Korea Taesong Trading Company. Indirizz: Pjongjang, il-Korea ta' Fuq. Informazzjoni oħra: Korea Taesong Trading Company aġixxiet f'isem il-KOMID f'operazzjonijiet mas-Sirja. Data tad-deżinjazzjoni: 30.11.2016 (qabel kienet elenkata taħt il-miżuri restrittivi awtonomi tal-UE (*)).
                              
                           
                                 (42)
                              
                              
                                 Korea Daesong General Trading Corporation (magħrufa bħala (a) Daesong Trading, (b) Daesong Trading Company, (c) Korea Daesong Trading Company, (d) Korea Daesong Trading Corporation. Indirizz: Pulgan Gori Dong 1, Potonggang District, Pyongyang City, il-Korea ta' Fuq. Informazzjoni oħra: Korea Daesong General Trading Corporation hija affiljata ma' Uffiċċju 39 permezz ta' esportazzjonijiet tal-minerali (deheb), metalli, makkinarju, prodotti agrikoli, ġinseng, ġojjellerija, u prodotti tal-industrija ħafifa. Data tad-deżinjazzjoni: 30.11.2016 (qabel kienet elenkata taħt il-miżuri restrittivi awtonomi tal-UE (*)).
                              
                           
                        (*2)  Ir-Regolament tal-Kummissjoni (UE) Nru 1251/2010 tat-22 ta' Diċembru 2010 li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea (ĠU L 341, 23.12.2010, p. 15).”"
						
                  
               
      
         ANNESS II
         L-Anness V tar-Regolament (KE) Nru 329/2007 huwa emendat kif ġej:
         
                     (1)
                  
                  
                     L-entrata li ġejja taħt l-intestatura “Persuni fiżiċi msemmija fl-Artikolu 6(2)(a)” tinbidel:
                     
                                 “18.
                              
                              
                                 Jo Chun Ryong”.
                              
                           
               
                     (2)
                  
                  
                     L-entrata li ġejja taħt l-intestatura “Persuni ġuridiċi, entitatjiet u korpi msemmija fl-Artikolu 6(2)(a)” hija mħassra:
                     
                                 “9.
                              
                              
                                 Korea Taesong Trading Company”.
                              
                           
               
                     (3)
                  
                  
                     L-entrati li ġejjin taħt l-intestatura “Persuni ġuridiċi, entitatjiet jew korpi msemmija fl-Artikolu 6(2)(b)” huma mħassra:
                     
                                 “3.
                              
                              
                                 Korea Daesong Bank”; u
                              
                           
                                 “4.
                              
                              
                                 Korea Daesong General Trading Corporation”.